12 November

12 November is die 316de dag van die jaar in die Gregoriaanse kalender (317de in skrikkeljare). Daar volg nog 49 dae in die res van die jaar.

Gebeure 

 1323 – Pous Johannes XXII publiseer die bul Quum inter nonnullos teen die kettery van die Franciskane se "spiritualiste" oor absolute armoede.
 1514 – Giovanni Maria Ciocchi del Monte (later Pous Julius III) word tot biskop gewy.
 1516 – Die Verdrag van Ewige Vrede tussen Frankryk en die Switserse Bondgenootskap. Koning Frans erken die verowerings van die Switserse Bondgenoodskap in Noord-Italië en betaal die Switsers skadevergoeding van 700000 Goue Krone.
 1576 – Giovanni Antonio Facchinetti (later Pous Innocentius IX) word Latynse patriarg van Jerusalem.
 1810 – Wallis (Switserland) word deur Frankryk geannekseer en herbenoem “Department du Simplon”.
 1837 – Deborah Retief, skryf haar pa se naam op die Retiefklip naby Harrismith.
 1847 – Sonderbund-oorlog: Nederlaag van die “Sonderbund”-Kantone teen die troepe van die Switserse Bondgenootskap in die veldslag by Lunnern an der Reuss.
 1918 – Die nasionale staking deur die Sosialiste in Switserland lê die industrie lam. Die staking word deur die burger-weermag onderdruk.
 1920 – Die eerste sitting van die Volkebond vind plaas in Lausanne, Switserland
 1927 – Leon Trotsky word uit die Kommunistiese Party verban - wat aan Joseph Stalin onbetwiste beheer van die Sowjetunie verleen.
 1936 – In Kalifornië, open die San Francisco-Oaklandbaaibrug vir verkeer.
 1984 – Marokko bedank uit die Organisasie vir Afrika-eenheid as gevolg van die Wes-Sahara-konflik.
 1991 – Indonesiese magte vuur op studentebetogers in die Dílislagting.
 1995 – Mosambiek betree die Britse Statebond.
 2001 – Taliban-magte verlaat Kaboel, die hoofstad van Afghanistan, voor naderende troepe van die Noordelike Alliansie.

Geboortes 
 1780 – Piet Retief, Voortrekkerleier († 1838).
 1840 – Auguste Rodin, Franse  beeldhouer († 1917).
 1903 – G.S. Nienaber, Afrikaanse taalkundige († 1994).
 1917 – Dirk Ziervogel, Suid-Afrikaanse kenner van Bantoetale († 1977).
 1929 – Prinses Grace van Monaco († 1982).
 1938 – Steve Tshwete, ANC-kabinetsminister († 2002).
 1950 – Johan van der Merwe, Afrikaanse akteur († 2012).
 1963 – Damon Galgut, Suid-Afrikaanse skrywer en Booker-prys-wenner.
 1979 – Erns Grundling, Afrikaanse joernalis en digter.
 1980 – Ryan Gosling, Kanadese akteur en musikant.

Sterftes 
 607 – Pous Bonifatius III, die 66ste pous van die Rooms-Katolieke Kerk (* onbekend).
 1035 – Knoet die Grote, koning van Engeland, Denemarke en Noorweë (* circa 985-995).
 1976 – Walter Piston, Amerikaanse komponis (* 1894).
 1981 – William Holden, Amerikaanse akteur (* 1918).
 1990 – Eve Arden, Amerikaanse aktrise (* 1908).
 2000 – Christo Coetzee, Suid-Afrikaanse skilder (* 24 Maart 1929).
 2002 – Johannes Kerkorrel, Afrikaanse musikant (* 1960).
 2003 – Jonathan Brandis, Amerikaanse akteur (* 1976).
 2007 – Piet Koornhof, Suid-Afrikaanse politikus en kabinetsminister (* 1925).
 2013 – John Tavener, Engelse komponis (* 1944).
 2016 – Lupita Tovar, Amerikaanse aktrise (* 1910).

Vakansies, vierings, en waarnemingsdae 

November